มาสค์ไรเดอร์ไฟซ์ เดอะมูฟวี่ สงครามมนุษย์กลายพันธุ์

มาสค์ไรเดอร์ไฟซ์ เดอะ มูฟวี่ สงครามมนุษย์กลายพันธุ์ หรือ มาสค์ไรเดอร์ไฟซ์ : พาราไดซ์ลอสต์ (; โรมาจิ: "Gekijōban Kamen Raidā Faizu: Paradaisu Rosuto") ในชื่อภาษาญี่ปุ่น เป็นภาพยบนตร์จากซีรีส์มาสค์ไรเดอร์ไฟซ์ เข้าฉายเมื่อวันที่ 16 สิงหาคม ค.ศ. 2003 ในประเทศญี่ปุ่นและเคยเข้าฉายทางโรงภาพยนตร์เมื่อช่วงปี พ.ศ. 2547 โดยบริษัท โลโก้ฟีล์ม
เรื่องย่อ.
เนื้อหาของเรื่องที่เล่านั้นเปรียบเสมือนโลกคู่ขนาน ของเนื้อหาในทีวีซีรีส์ โดยประชากรมนุษย์บนโลก กลายเป็นออร์เฟน็อคไปเกือบทั้งหมด จนเหลือมนุษย์ดั้งเดิมจริง ๆ เพียง 2,599 คน และก่อตั้งเป็นกลุ่มกองกำลังพิทักษ์มนุษย์ เพื่อกู้โลกกลับคืนจากการยึดครองออร์เฟน็อค โดยพวกเขามีความหวังที่จะบุกเข้าไปในบริษัทสมาร์ทเบรน ที่เปรียบเสมือน "ฐานหลัก" ของออร์เฟน็อคในญี่ปุ่น ทั้งหมดนี้เพื่อชิง "เข็มขัดจักรพรรดิ" อาวุธทรงอานุภาพ มาใช้ต่อต้านสมาร์ทเบรน แต่มาริ ผู้เป็นหัวหน้ากองกำลัง กลับเชื่อในตำนานผู้กอบกู้โลก และคิดว่า อินุอิ ทาคุมิ หรือ ไฟซ์ เป็นผู้กอบกู้ที่ว่านั้น แต่จากเหตุการณ์ที่ไรอ็อททรูเปอร์บุกโจมตี ทำให้ใคร ๆ ต่างเห็นว่าทาคุมิได้ตายไปแล้ว เหลือเพียงคุซากะที่ครอบครองไคสะเกียร์เท่านั้น ที่มีกำลังมากพอจะปราบออร์เฟน็อคได้ แต่ด้วยนิสัยเห็นแก่ตัวของเขาทำให้ทุก ๆ คนในกองกำลังไม่ยอมรับในตัวเขานัก กระทั่งคุซากะถูกสังหารในการต่อสู้ ความจริงแล้วทาคุมิไม่ได้ตาย เพียงแต่ได้รับบาดเจ็บจนสูญเสียความจำ แล้วถูกช่วยเอาไว้โดย มินะ ซึ่งภายหลังเขาก็ได้กลับมาช่วยกองกำลังพิทักษ์มนุษย์ในที่สุด ทางด้านบริษัทสมาร์ทเบรน ได้วางแผนพัฒนาเข็มขัดจักรพรรดิทั้ง 2 เส้น จนเสร็จสมบูรณ์ และได้สร้างกองทหาร ไรอ็อททรูเปอร์ จำนวนมาก เพื่อที่จะกำจัดมนุษย์ทุกคน แต่ยังมีออร์เฟน็อคบางส่วนที่ยังมีความต้องการจะอยู่กับมนุษย์อย่างสันติ และเข้าช่วยเหลือกองกำลังพิทักษ์มนุษย์ ทว่าในภายหลังคิบะถูกประธานสมาร์ทเบรนหลอกลวง จนทำให้เขาคิดว่าตนถูกมนุษย์หักหลัง ด้วยกลลวง จนพวกพ้องของเขาถูกสังหารจนหมด เหลือเพียงตัวคิบะเพียงคนเดียว จากนั้นเขาจึงตัดสินใจแปรพักตร์ และได้สวมเข็มขัดจักรพรรดิดิน ออร์ก้าไดรเวอร์ ด้วยจุดมุ่งหมายจะล้างแค้นมนุษยชาติ และเข้าต่อสู้กับไฟซ์ หรือทาคุมิ เพื่อตัดสินชี้ชะตา
หญิงสาวที่เข้าร่วมกลุ่มต่อต้านออร์เฟน็อค เธอคือผู้ที่ดูแลทาคุมิตอนที่ความจำเสื่อม
ชายผู้รังเกียจออร์เฟน็อคมากที่สุด เขาเข้าร่วมกลุ่มต่อต้านออร์เฟน็อคเช่นกัน และเกลียดชังทาคุมิที่เป็นออร์เฟน็อค ทั้ง ๆ ที่ทาคุมิเองก็ต่อสู้อยู่ฝ่ายมนุษย์
ศาสตราจารย์โนมุระ นักวิทยาศาสตร์ผู้เปรียบเสมือนมันสมองของกลุ่มต่อต้าน ออร์เฟน็อค รับหน้าที่ประดิษฐ์เครื่องยนต์กลไกต่าง ๆ และยังเป็นผู้คิดค้น "น้ำยาแปลงร่าง-วันช็อต" ที่ทำให้มนุษย์สามารถใช้ ไคสะเกียร์ แปลงร่างได้
หนึ่งในบุคลากรของสมาร์ทเบรน รับคำสั่งโดยตรงจากเบื้องบนให้มาจัดการกับกลุ่มต่อต้านออร์เฟน็อค โดยเขาได้รับมอบเข็มขัดจักรพรรดิฟ้าเพื่อแปลงร่างเป็น มาสค์ไรเดอร์ไซก้า
ร่างแปลงของเลโอ ที่ใช้เข็มขัด ไซก้าไดรเวอร์ ร่วมกับ ไซก้าโฟน ในการแปลงร่าง มีสมญานามว่า จักรพรรดิฟ้า ชุดเกราะสีขาว ลวดลายสีน้ำเงิน เป็นชุดเกราะรุ่นที่ 5 ที่สร้างโดยสมาร์ทเบรน ชุดของไซก้าพัฒนาต่อยอดมาจากไฟซ์ จึงมีลักษณะที่คล้ายคลึงกันเล็กน้อย มีการเพิ่มอาวุธชนิดใหม่คือ ฟลายอิ้งแอทแท็คเกอร์ อุปกรณ์เจ็ทแพ็คที่นอกจากจะช่วยในการบินแล้ว ยังสามารถแปลงสภาพเป็นปืนกลได้ และยังสามารถถอดด้ามออกมาเป็นกระบองคู่ ทอนฟาเอดจ์ มีพลังต่อสู้สูงกว่า ไฟซ์ ไคสะ และเดลต้า
ร่างแปลงของคิบะ ยูจิ หลังจากที่เขาเข้าร่วมกับสมาร์ทเบรน แปลงร่างโดยใช้เข็มขัด ออร์ก้าไดรเวอร์ ร่วมกับ ออร์ก้าโฟน ชุดเกราะสีดำสลับทอง มีสมญานามว่า จักรพรรดิดิน เป็นชุดเกราะรุ่นที่ 5 ที่ถูกสร้างขึ้นมาพร้อมกับ ไซก้า โดยสมาร์ทเบรน มีอาวุธหลักคือดาบ ออร์ก้าสแตลนเซอร์ คิบะแปลงร่างเป็นออร์ก้าเพื่อต่อสู้ตัดสินแพ้ชนะกับทาคุมิในศึกครั้งสุดท้าย ที่จะชี้ชะตามนุษยชาติ